**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIHPRIPOMOČKOV ZAVAROVANIM OSEBAM**

**(Sklep Upravnega odbora ZZZS št. 9001-16/2013-DI/13, z dne 2.12.2013)**

**Vprašanja in odgovori, k javnemu razpisu za izvajanje programa izdaje in izposoje MP zavarovanim osebam**

**1. Vprašanje, z dne 10.12.2013**

Ali so obrazci lahko izpisani ročno, ali je potrebna natiskana izpolnitev?

**Odgovor, z dne 13.12.2013**

Način izpolnitve obrazcev prepuščamo ponudnikom, edino podpis mora biti lastnoročen.

**2. Vprašanje, z dne 10.12.2013**

Ali bo tako, kot na prejšnjih razpisih preverjano iz strani ZZZS na DURS na naključno izbran dan, po oddaji vloge ali po prejetju odgovora, če so poravnani vsi davki, prispevki in dajatve?

**Odgovor, z dne 13.12.2013**

V skladu z 9. členom Dogovora o MP bo ZZZS v postopku javnega razpisa za vse ponudnike od DURS-a pridobil podatek o tem, ali je bila ponudniku v obdobju dveh let pred prejemom zahteve ZZZS-ja DURS-u, pravnomočno izrečena globa za davčni prekršek iz 397. ali 398. člena Zakona o davčnem postopku.

**3. Vprašanje, z dne 10.12.2013**

Ali moramo priložiti potrdilo o plačanih vseh davkih, prispevkih in dajatvah?

**Odgovor, z dne 13.12.2013**

V nobenem razpisu predložitve teh potrdil niso bile zahtevane. Tako je tudi pri tem razpisu – torej potrdila o plačanih vseh davkih, prispevkih in dajatvah ne prilagate.

**4. Vprašanje, z dne 10.12.2013**

Ali je predpisan delovni čas trgovin, ali so lahko odprte v manjših krajih samo 4 ure, ali morajo biti odprte tudi ob sobotah, ali morajo biti odprte popoldan, ali zadostuje v dopoldanskem času in koliko ur tedensko mora biti trgovina odprta?

**Odgovor, z dne 13.12.2013**

Vsa izdajna mesta morajo zagotavljati obratovalni čas v skladu z določili 6. in 19. člena Dogovora o MP.

**5. Vprašanje, z dne 10.12.2013**

Pri prejšnjem razpisu smo morali priložiti potrdilo DURS-a, da zavezancu niso bile naknadno odmerjene obvezne dajatve na podlagi pravnomočnih odločb izdanih v zadnjih dveh letih. Ali moramo to potrdilo priložiti tudi zdaj?

**Odgovor, z dne 13.12.2013**

V nobenem razpisu predložitev tega potrdila ni bila zahtevana. Tako je tudi pri tem razpisu – torej potrdila, da zavezancu niso bile naknadno odmerjene obvezne dajatve na podlagi pravnomočnih odločb v zadnjih dveh letih, ne prilagate, ker bo podatke pridobil ZZZS neposredno od DURS-a.

**6. Vprašanje, z dne 13.12.2013**

Glede na omenjeni razpis nas zanima, kje se lahko dobi zahteve originalne obrazce za pripravo ponudbe?

**Odgovor, z dne 13.12.2013**

Celotna razpisna dokumentacija, ki vključuje tudi obrazce za pripravo ponudbe, je dosegljiva na naši spletni strani.

http://www.zzzs.si/zzzs/internet/zzzs.nsf/o/2830F6D3CCB5B131C1257AEF002D3C38

**7. Vprašanje, z dne 13.12.2013**

V zvezi z razpisom nas zanima, če se na razpis lahko prijavi dobavitelj z novo ustanovljenim podjetjem (manj kot šest mesecev)?

**Odgovor, z dne 18.12.2013**

Na razpis se lahko prijavijo tudi novo ustanovljena podjetja.

**8. Vprašanje, z dne 13.12.2013**

V kolikšnem času je lahko podpis pogodb v kolikor na razpisu uspemo?

**Odgovor, z dne 18.12.2013**

V skladu z razpisno dokumentacijo bo ZZZS opravil izbiro med ponudniki najpozneje v 60 dneh po izteku roka za predložitev vlog. Območne enote ZZZS pa bodo izbrane ponudnike pozvale k sklenitvi pogodbe najpozneje v 30 dneh po zaključenem razpisu. Pogodba velja z dnem, ko je podpišeta obe pogodbeni stranki, uporabljati pa se prične s prvi dnem naslednjega koledarskega meseca po datumu podpisa pogodbe.

**9. Vprašanje, z dne 16.12.2013**

Katero dejavnost moramo doregistrirati za prodajo, izdajo in izposojo  
medicinskih pripomočkov?

**Odgovor, z dne 18.12.2013**

Za informacijo o tem, kakšno dejavnost morate imeti registrirano za izdajo in izposojo medicinskih pripomočkov, se obrnite na Javno agencijo RS za zdravila in medicinske pripomočke (JAZMP).

**10. Vprašanje, z dne 16.12.2013**

Obrazec 7 - POOBLASTILO ZAKONITEGA ZASTOPNIKA PONUDNIKA ZA PRIDOBITEV POTRDILA O NEKAZNOVANOSTI. Ali zadošča originalen podpis vsakega zakonitega zastopnika, ali se v kakršnemkoli primeru pričakuje overovljen obrazec s strani notarja oz. upravne enote?

**Odgovor, z dne 20.12.2013**

Na obrazcih, kjer se zahteva podpis, mora biti le-ta lastnoročen, nobenega od obrazcev pa ni potrebno overiti.

**11. Vprašanje, z dne 7.1.2014**

Prosil vas bi za malo pomoči pri razjasnitvi točke 3. na obrazcu št.1.

Prijavljamo se kot optika, kar pomeni, da obkrožimo točko a., ne vemo pa, če je potrebno obkrožit tudi točko b.?

Prosil bi za razjasnitev oz. za razložitev točke b.

3. Prijavljam se na razpis za:

(ustrezno obkroži)

a. izdajo MP, za katere je določen CS

b. izdajo MP, za katere ni določen CS in v Seznamu pripomočkov navajam ponudbene cene za posamezne pripomočke

c. izposojo MP

**Odgovor, z dne 9.1.2014**

Ker ste optika, obkrožite samo črko a. "izdaja MP, za katere je določen CS", ker je za vse pripomočke skupine 19. Pripomočki za izboljšanje vida, določen cenovni standard. To je razvidno iz Priloge št. 4 k razpisni dokumentaciji, kjer je v zadnjem stolpcu (Cenovni standard/dnevni najem) navedena vrednost.

V kolikor bi obkrožili črko b. "izdajo MP, za katere ni določen CS in v Seznamu pripomočkov navajam ponudbene cene za posamezne pripomočke" bi pomenilo, da bi zagotavljali tudi pripomočke, za katere cenovni standard ni določen. To so tisti pripomočki, ki v Prilogi št. 4 k razpisni dokumentaciji, v zadnjem stolpcu (Cenovni standard/dnevni najem) nimajo navedene vrednosti, v stolpcu "Oznaka vrsta cene" pa je navedeno, da "Dobavitelj navede ceno".

Ljubljana, 9.1.2014